ביאנקה דל ריו

ביאנקה דל ריו (באנגלית: Bianca Del Rio) הוא שם הדראג של רוי היילוק (באנגלית: Roy Haylock; נולד ב-27 ביוני 1975). ביאנקה היא מלכת דראג, קומיקאית ושחקנית הידועה בעיקר בעקבות ניצחונה בעונה השישית של המרוץ לדראג של רו פול. ביאנקה כתבה והשתתפה בכמה הופעות סטנד-אפ, כולל "It's Jester Joke" ב-2019, מה שהפך אותה למלכת הדראג הראשונה שהופיעה עם מופע משלה בארנה של ומבלי. היא גם הופיעה כמנחה של סיבובי הופעות בין-לאומיים שונים כמו "Werq the World". ב-2018, היא פרסמה את הספר הראשון שלה, "Blame It On Bianca Del Rio: The Expert On Nothing With An Opinion On Everything"

 ביוגרפיה 
היילוק נולד בגרטנה, לואיזיאנה להורים מקובה ומהונדורס והוא הרביעי מבין חמישה ילדים. הוא החל לעבוד במשחק ובעיצוב תלבושות עבור מחזות בתיכון. לאחר שסיים תיכון, הוא עבר לניו יורק, שם עבד בבלומינגדיילס לפני שחזר ללואיזיאנה.

 קריירה 
לפני הפריצה העולמית כמלכת דראג, היילוק עבד בעיקר בתור מעצב תלבושות. ב-1993, בגיל 17, הוא זכה בפרס Big Easy Entertainment עבור המופע "Snow Queen". הוא היה מועמד לפרס זה 13 פעמים, וזכה בשישה פרסים. היילוק אף עיצב תלבושות עבור בית האופרה של ניו אורלינס. לאחר הוריקן קתרינה עבר היילוק לניו יורק שם עבד כמעצב תלבושות עבור הצגות ברודוויי, בלט ואופרה.

ב-1996 הופיעה ביאנקה דל ריו לראשונה על הבמה בניו אורלינס, במחזה "Pageant". מלכת הדראג המקומית ליסה באומן ראתה את ביאנקה במחזה, ומיד ליהקה אותה במופעים במועדון "אוז". ביאנקה זכתה בפרס New Orleans Gay Entertainer of the Year שלוש פעמים. בשנת 2001, מונתה ביאנקה דל ריו כמארשלית במצעד הגאווה Southern Decadence XXIX.

בניו יורק, זכתה ביאנקה להצלחה כמלכת מועדונים, והופיעה במועדון XL עם ליידי באני, מלכת הדראג מייסדת ויגסטוק. היא כיכבה בהפקה האזורית הראשונה של "רנט", בניו אורלינס, לאחר שהמחזמר סיים את הפקתו בברודוויי. ב-2011, הופיעה ביאנקה בתוכנית הספיישל "One Night Stand Up: Dragtastic! NYC" ברשת לוגו. הפרק צולם בהופעה חיה במועדון "Bowery Ballroom", בהנחייתה של פנדורה בוקס. היא הייתה אחת הדמויות בסדרת הרשת של gay.com שנקראת "Queens of Drag: NYC" ב-2010. משתתפות נוספות היו דאלאס דובואה, ליידי באני, מימי איימפרסט, פפרמינט, ושרי ויין. ב-2013, השתתפה ביאנקה במופע הבידור "She's Living for This", בהנחייתה של שרי ויין.

בדצמבר 2013, לוגו הכריזו שביאנקה דל ריו היא בין 14 מלכות הדראג שיתחרו בעונה השישית של המרוץ לדראג של רו פול. מתחילת העונה, ביאנקה הייתה אחת המתחרות החזקות בתחרות ואהובת הקהל. ב-19 במאי 2014 הגיעה לגמר יחד עם אדור דלאנו וקורטני אקט, והוכתרה כמנצחת העונה. ביאנקה היא המנצחת הראשונה והמתחרה הרביעית שהגיעה לגמר מבלי לעשות "ליפ סינק על החיים", והמתחרה הראשונה בהיסטוריית התוכנית שמעולם לא הייתה בתחתית. בנוסף, היא המנצחת הלטינית הראשונה בהיסטוריית התוכנית.

ב-2013, יצאה ההודעה שביאנקה תככב בסרט העצמאי "Hurricane Bianca", אשר נכתב ובוים על ידי מאט קוגלמן. הסרט, שיצא ב-2016, מומן בעזרת קמפיין Indiegogo, שגייס מעל ל-30,000 דולר. בסרט השתתפו שאנג'לה, אליסה אדוארדס, כוכבת "סאטרדיי נייט לייב" רייצ'ל דראץ', וכוכב ברודוויי אלן קאמינג. הסרט כלל גם הופעות קמע של רופול כתחזאי, וג'וסלין פוקס כברמנית-מלכת דראג. סרט המשך, "Hurricane Bianca: From Russia With Hate", יצא בשנת 2018.

בעקבות הצלחתה בתוכנית, דל ריו כתבה והופיעה במספר הופעות סטנד-אפ בהופעות סולו, וגם עם מלכות אחרות מ"המרוץ לדראג", כולל The Rolodex of Hate (2014), Not Today Satan (2015–2016), Blame It On Bianca Del Rio (2017–2018) וכן, It's Jester Joke (2019). היא הוציאה ספר בשם "Blame it on Bianca Del Rio" בשנת 2018. היא גם שימשה כמנחה בסיבוב ההופעות העולמי של מלכות "המרוץ", "Werq the World Tour". בשנת 2018, החלה ביאנקה דל ריו לדובב את הדמות דינה סאור בסדרת הטלוויזיה של הפקות WOW, Drag Tots, על עוללים שהם מלכות דראג.

ב-2014 הוציאה ביאנקה דל ריו יחד עם שרי ויין את הסינגל "Hot Mess", בהשתתפות "הגלאמאזונז". במהלך העונה שלה ב"המרוץ לדראג" היא השתתפה עם מלכות אחרות בקליפ לשירה של רופול, "Oh No She Better Don't".

ב-2019 הודיעה ביאנקה כי תגיע להופיע בישראל במצעד הגאווה 2020 בהיכל התרבות תל אביב תחת הפקתם של One Night Only ובכך תהפוך למלכת הדראג הראשונה בהיסטוריה שתופיע על במה זו. עקב התפרצות נגיף הקורונה המופע נדחה מספר פעמים והתקיים לבסוף בספטמבר 2021 מול 2,500 צופים, מופע הדראג הגדול בישראל. לפני הופעתה בהיכל התרבות היא הופיעה גם במוזיאון תל אביב לאומנות מול למעלה מ-500 צופים.

 פילמוגרפיה 
 קולנוע 
שנהשם הסרטתפקידהערותמקור2000"Cypress Edge"עוזר מלביש2010"The Sons of Tennessee Williams"עצמוסרט תיעודי2011"National Lampoon's Dirty Movie"מלכת דראגיצא הישר לווידאו2016"Hurricane Bianca"ריצ'רד מרטינז / מיז ביאנקה דל ריו2018"Hurricane Bianca: From Russia with Hate"ריצ'רד מרטינז / מיז ביאנקה דל ריו2020Workhorse Queenעצמהסרט תיעודי2021כולם מדברים על ג'יימימיז היילוק

 טלוויזיה 
שנהשםתפקידהערות2002MTV Mardi Grasביאנקה דל ריותוכנית ספיישל2011One Night Stand Upפרק 10: "Dragtastic NYC"Threesomeעונה 1, ארבעה פרקיםBad Girls Club: New Orleansעונה 7, פרק 52012–13She's Living for Thisעונה 1, פרק 5: "The Bianca Del Rio Episode"
עונה 2, פרק 42014המרוץ לדראג של רו פולעונה שישית, זוכהרופול: הכול בחוץעונה חמישית, זוכה2015המרוץ לדראג של רו פולעונה שביעית, פרק 7: "Snatch Game" (הודעת וידאו)
פרק 13: "Countdown To The Crown"

פרק 14: "Grand Finale"2015Big Brother's Bit on the Sideפנאליסטית2016המרוץ לדראג של רו פולעונה שמינית, פרק 9: "The Realness"2016Bianca's Rolodex of Hateמופע סטנד-אפ של ביאנקה אשר הוקלט באוסטין, ושודר על ידי לוגו2016המרוץ לדראג: אולסטארסעונה שנייה, פרק 2: "All Stars Snatch Game" (הודעת וידאו)2018המרוץ לדראג של רו פולעונה עשירית, פרק 7: "Snatch Game"2020איי-ג'יי והמלכהמלכת דראגפרק 1: ניו יורקרופול: אולסטארס: הכול בחוץביאנקה דל ריועונה שנייה, פרק 3: "Get a Room!"2021The Sherry Vine ShowDragging the Classics: The Brady BunchNewsBeatהמרוץ לדראג: אולסטארסעונה שישית, פרק 6: "Pink Table Talk"2023Bad Educationעונה רביעית: פרק 2: "Whodunnit"

 סדרות רשת 
שנהשםתפקידהערותמקור2010Queens of Drag: NYCעצמה2013Kings of New Yorkעצמו2014Really Queen?עצמהTransformationsעצמופרק: "Bianca Del Rio"2018Drag Totsדינה סאור (קול)2020 - 2023The Pit Stopאורחת/מנחה2022Bianca Saves Christmas!(קול)

 וידאו קליפים 
שנהשםאמנים2014"Sissy That Walk"רופול"Mean Gays"קורטני אקט"Dance Like You Got Good Credit"קאזוול ושרי לילי2015"Hieeee"אלסקה ת'אנדרפאק2018"Girly"ג'ון דאף

 תיאטרון 
שנהשםתפקידתיאטרוןהערה1998Psycho Beach Partyמארוול אןTrue Brew TheatreAt the Club Toot Sweet on Bourbon Streetקוץ' דווילSouthern Rep Theatre...And the Ball and AllארנסטוNorth Star Theatre1999Southern Rep Theatre2002קברטהמנחהLe Petit Theatre du Vieux Carre2003Bianca's Remote Out of Controlתפקידים שוניםLe Chat NoirHollywood Heaven2004גריזוינס פונטייןLe Petit Theatre du Vieux CarreMurder at Movary ManorדפניMarigny TheatreThe Bad Seedהורטנס דיאגלLe Chat Noir2005At the Club Toot Sweet on Bourbon Streetקוץ' דווילLe Petit Theatre du Vieux CarrePageantמיז הצפון-מזרח המתועש/טווני-ג'ו ג'ונסון2008קברטהמנחהרנטאנג'ל דומאט שונארד2010She'll Be DyingBowery Poetry ClubMayo on Your Breakfast at Tiffany's2019כולם מדברים על ג'יימיהוגו/לוקו שאנלתיאטרון אפולו2021 - 2022כולם מדברים על ג'יימיהוגו/לוקו שאנלליברפול אמפייר, תיאטרון האל ניו, תיאטרו רויאל ברייטון, תיאטרון מייפלוואר סאות'המפטון2022כולם מדברים על ג'יימיהוגו/לוקו שאנלתיאטרון אמהסון

 סבבי הופעות סטנד-אפ 
 The Rolodex of Hate Tour (2014)
 Not Today Satan Tour (2016-2017)
 Blame It On Bianca Del Rio Tour (2018)
 It's Jester Joke Tour (2019)
Unsanitized  (2021-2022)

 פרסים ומועמדויות 
+שנהפרסקטגוריהעבודהתוצאהמקור2014NewNowNext Awardsאושיית הטלוויזיה החדשה הכי טובהעצמהניצחה2018Queerty Awardsאדם מצחיקעצמהניצחה2020Queerty Awardsמלכות דראגעצמהמועמדת2022Queerty Awardsמלכות דראגעצמהניצחה

קישורים חיצוניים

הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קומיקאיות אמריקאיות
קטגוריה:שחקניות אמריקאיות
קטגוריה:להט"בים אמריקאים
קטגוריה:מתמודדי המרוץ לדראג של רו פול
קטגוריה:אמריקאיות שנולדו ב-1975
קטגוריה:אמריקאים שנולדו ב-1975